ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021324 

ขอให้ปรับปรุงการให้บริการของเจ้าหน้าที่ประจำสำนักงานเขตดอนเมือง แขวงดอนเมือง เขตดอนเมือง กรุงเทพมหานคร เนื่องจากวันที่ 24 พฤษภาคม 2566 เวลาประมาณ 11.00 น. ผู้ร้องได้โทรศัพท์ติดต่อไปยังสำนักงานเขตดอนเมือง ผ่านทางหมายเลขโทรศัพท์ 0 2565 9424 เพื่อขอให้ทางหน่วยงานพิจารณาจัดสรรถังขยะสาธารณะมาไว้บริเวณบ้านของผู้ร้อง ซึ่งพบกับเจ้าหน้าที่เพศหญิง (ทราบชื่อ-นามสกุล) ตำแหน่งเจ้าหน้าที่รักษาความสะอาด ได้แจ้งกับผู้ร้องว่า "ไม่มีงบค่ะ" โดยผู้ร้องได้แจ้งกลับเจ้าหน้าที่ว่า "เดี๋ยวจะประสานกับสำนักผู้ว่าฯ ละกัน" ซึ่งเจ้าหน้าที่คนดังกล่าวได้ตอบกลับผู้ร้องว่า "เชิญเลยค่ะ" และทำการตัดสายของผู้ร้องไป จากเหตุการณ์ดังกล่าวผู้ร้องเห็นว่ามีการแสดงพฤติกรรมในการให้บริการประชาชนที่ไม่เหมาะสม ส่งผลให้ผู้ร้องไม่ได้รับความพึงพอใจเป็นอย่างมาก จึงประสงค์ให้หน่วยงานดำเนินการปรับปรุงการให้บริการของเจ้าหน้าที่ ประกอบกับประสงค์ให้เจ้าหน้าที่บุคคลดังกล่าวติดต่อกลับผู้ร้อง เพื่อทำการขอโทษเกี่ยวกับการให้บริการในครั้งนี้ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata